เก๋งฮอนด้า ลงคลอง ยกคัน4ศพ
นายช่างกฟน. กับเพื่อนเก่า หนีออกไม่ทัน,อุบัติเหตุสยองรถตกคลองดับยกคัน 4 ศพ นายช่างการไฟฟ้านครหลวงกลับไปเที่ยวบ้านที่ อ.วิเศษชัยชาญ จ.อ่างทอง ในช่วงวันหยุดติดต่อกัน 3 วัน ก่อนชวนเพื่อนสนิทสมัยเรียนออกไปกินข้าวที่ร้านอาหาร ขากลับระหว่างวิ่งมาตามถนนเลียบคลองชลประทาน เกิดเสียหลักพุ่งตกน้ำ เปิดประตูหนีออกมาไม่ได้จมน้ำสิ้นใจอนาถ ตำรวจคาดสาเหตุมาจากคนขับหลับใน,อุบัติเหตุนายช่างการไฟฟ้านครหลวงซิ่งรถเก๋งกลับจากกินข้าวกับเพื่อนๆเกิดเสียหลักพุ่งตกคลองตายยกคัน 4 ศพรายนี้ เปิดเผยเมื่อเวลา 01.30 น.วันที่ 12 ธ.ค. ร.ต.อ.ไพฑูรย์ ประทุม รองสารวัตร (สอบสวน) สภ.บางจัก อ.วิเศษชัยชาญ จ.อ่างทอง รับแจ้งอุบัติเหตุรถเสียหลักพุ่งตกน้ำมีผู้เสียชีวิต 4 ศพ บริเวณคลองชลประทาน หมู่ 8 ต.ไผ่ดำพัฒนา อ.วิเศษชัยชาญ ไปตรวจสอบพร้อมหน่วยกู้ภัยมูลนิธิป่อเต็กตึ๊ง และแพทย์เวร รพ.วิเศษชัยชาญ,ที่เกิดเหตุเป็นถนนเลียบคลองชลประทานพบรถเก๋งฮอนด้า แอคคอร์ด สีบรอนซ์ทอง หมายเลขทะเบียน ศฉ 4284 กรุงเทพมหานคร จมน้ำหงายท้องอยู่ในคลอง ภายในรถมีผู้เสียชีวิตติดอยู่ที่เบาะคนขับ 1 ศพ เบาะหน้าข้างคนขับ 1 ศพ ส่วนอีก 2 ศพติดอยู่ เบาะด้านหลัง เจ้าหน้าที่จึงนำรถยกมาลากรถเก๋งขึ้นมาจากคลอง ทราบชื่อคนขับนายเศรษฐพงษ์ สุวรรณสุจริต อายุ 51 ปี คนขับ ทำงานเป็นช่างเทคนิคตรวจสอบเครื่องวัดฝ่ายเศรษฐกิจพลังไฟฟ้า การไฟฟ้านครหลวง,ส่วนอีก 3 ศพชื่อนายนรินทร์ พันธ์สถิต อายุ 52 ปี อยู่บ้านเลขที่ 52 หมู่ 8 ต.คลองขนาก อ.วิเศษชัยชาญ พนักงานอัตราจ้าง อบต.บางจัก อ.วิเศษชัยชาญ นายเสกสรร เพ็งสุข อายุ 50 ปี อยู่บ้านเลขที่ 30 หมู่ 4 ต.บางจัก อ.วิเศษชัยชาญ ทำงานเป็นคนขับรถของมหาวิทยาลัยเทคโนโลยีราชมงคล วิทยาเขตพระนครเหนือ กทม. และนายสุเทพ เทสโรงทอง อายุ 52 ปี อยู่บ้านเลขที่ 105/2 หมู่ 2 ต.ยี่ล้น อ.วิเศษชัยชาญ อาชีพรับจ้างทั่วไป จึงนำศพทั้งหมดไปชันสูตรที่ รพ.วิเศษชัยชาญ,สอบสวนทราบว่า ผู้เสียชีวิตทั้งหมดเป็นเพื่อนสนิทกันตั้งแต่สมัยเรียนหนังสืออยู่ที่ อ.วิเศษชัยชาญ ก่อนเกิดเหตุนายเศรษฐพงษ์ เจ้าของรถเก๋ง และนายเสรสรรที่ทำอยู่ กทม. ได้กลับมาเที่ยวบ้านช่วงวันหยุดติดต่อกัน 3 วัน ก่อนชวนนายนรินทร์และนายสุเทพออกไปกินข้าวร้านอาหารแห่งหนึ่ง ขากลับระหว่างวิ่งมาถึงที่เกิดเหตุ รถเสียหลักพุ่งตกคลองจมน้ำหนีออกมาไม่ทันเสียชีวิตอนาถ,ด้าน ร.ต.อ.ไพฑูรย์ ประทุม เจ้าของคดี เปิดเผยว่า จากการตรวจสอบจุดเกิดเหตุเป็นถนนเลียบคลองไม่ได้เป็นทางโค้งอันตราย สันนิษฐานว่าสาเหตุน่าจะมาจากคนขับหลับในพุ่งตกคลองรถจมน้ำ ทั้งหมดไม่สามารถเปิดประตูรถออกมาได้ ทำให้จมน้ำขาดอากาศหายใจ หลังเกิดเหตุญาติซึ่งเป็นคนพื้นที่ได้มารับศพไปบำเพ็ญกุศลต่อไป
อุบัติเหตุสยองรถตกคลองดับยกคัน 4 ศพ นายช่างการไฟฟ้านครหลวงกลับไปเที่ยวบ้านที่ อ.วิเศษชัยชาญ จ.อ่างทอง ในช่วงวันหยุดติดต่อกัน 3 วัน ก่อนชวนเพื่อนสนิทสมัยเรียนออกไปกินข้าวที่ร้านอาหาร ขากลับระหว่างวิ่งมาตามถนนเลียบคลองชลประทาน 
ข่าวหน้า1,รถเก๋งตกคลอง,อ่างทอง,รถเก๋งฮอนด้า แอคคอร์ด